Title: Pedagoginen käsikirjoitus
Course: Rakenna laadukas verkkokurssi_AOE > Section: Verkkokurssin tuottamisen prosessi

Pedagoginen käsikirjoitus osana Omnian verkkokurssin tuottamisen prosessia

Omnian verkkokurssin tuottamisen prosessi on kuvattu jo aiemmin katsomallasi videolla. Sama prosessikuva alkupään osalta löytyy alta.

Tarve lähtee liikkeelle alan koulutustarjonnan suunnitteluprosessista, joka pohjautuu Omnian linjauksiin. Päätöksen tuotannosta tekee koulutuspäällikkö tai suunnittelijaopettaja.  Aloituskokouksessa on mukana koulutuspäällikkö, pedagoginen päällikkö sekä alustava tuottajatiimi. Aloituskokouksessa käydään läpi mm. aikatauluun ja resursointiin liittyviä kysymyksiä sekä nimetään tuottajatiimi sekä muuta verkostoa, jota kurssin tekemisen aikana tarviaan.

Aloituskokouksen jälkeen tuottajatiimi aloittaa pedagogisen käsikirjoituksen laatimisen. Pedagoigista käsikirjoitusta käydään läpi vielä yhteisessä palaverissa, jossa voi olla mukana tuottajatiimin lisäksi esim. pedagoginen päällikkö ja/tai digiopettaja sekä mahdollisesti jonkun toisen aineen opettaja. Tarkoituksena on sparrata käsikirjoitusta, jotta kurssi tulee mietittyä riittävän laajasta näkökulmasta ennen kuin lähdetään suunnittelemaan verkkokurssin sisältöä aktiviteettitasolla.

Kysymys prosessista

Minkä vaiheen jälkeen Omnian verkkokurssin tuottamisen prosessia Pedagoginen käsikirjoitus tehdään?

- Kun organisaatiossa on tehty päätös verkkokurssin tuottamisesta
Feedback: Väärin. Tämän jälkeen tarvitaan vielä aloituskokous, jossa mukana koulutuspäällikkö, pedagoginen päällikkö ja tuottajatiimi.
- Aloituskokouksen jälkeen, kun on päätetty mm. resurssit ja aikataulu yleisellä tasolla.
Feedback: Oikein. Hyvä, juuri näin.
- Kurssisuunnitelmarungon teon jälkeen
Feedback: Väärin. Pedagoginen käsikirjoitus tehdään ennen tarkemman tason kurssisuunnitelmarunkoa.

Pedagoginen käsikirjoitus - mikä se on?

Pedagoinen käsikirjoitus on dokumentti, joka auttaa hahmottamaan ja suunnittelemaan verkkokurssia kokonaisuutena. Siinä suunnitellaan myös opiskelijan ja opettajan välistä vuorovaikutusta ja oppimisen tukemista. Se on tavallaan verkkokurssin liikeidea eli se vastaa seuraaviin kysymyksiin: Kenelle? Miksi? Mitä? Miten? ja  Millaisin resurssein?

Pedagoginen käsikirjoitus auttaa tekijöitä säästämään aikaa, koska kokonaisuuden kannalta on parempi tuottaa hyvin suunniteltu verkkototeutus, kuin myöhemmin muuttaa huonosti tehtyä ja pirstaleista rakennetta.

Pedagogisessa käsikijoituksessa määrittelet seuraavat asiat:

- Perustiedot (kurssin nimi, tuottajat, aikataulut, resurssit ja kurssialusta)
- Perustelut verkkokurssille (miksi verkko?)
- Kurssin kohderyhmä ja lähtötaso
- Pedagoginen malli
- Onko kurssi aikaan sidottu vai onko se saatavilla non-stop periaatteen mukaisesti?
- Missä ja miten oppijat saavat palautetta ja ohjausta? Opettajalta, vertaisilta tai automatisoidusti.
- Miten varmistetaan opettajan läsnäolo kurssilla siten että oppijoille tulee turvallinen ja luottavainen olo?
- Miten ja missä vaiheessa opiskelijoita arvioidaan?
- Miten opettaja saa palautetta?

Alla kuva Omnian pedagogisen käsikirjoituksen rakenteesta:

Pedagogisen käsikirjoituksen sisältö

Mitä asioita Omnian pedagogiseen käsikirjoituksessa suunnitellaan?

Valitse kaikki mielestäsi oikeat vastaukset.

- Millaista pedagogista mallia käytetään?
Feedback: Oikein. Pedagogisessa käsikirjoituksessa mietitään verkkokurssin pedagoginen malli.
- Kuinka opiskelijaa ohjataan verkkokurssilla?
Feedback: Kyllä, juuri näin. On tärkeää miettiä kuinka usein ja millaista ohjausta opiskelijalle tarjotaan.
- Miten varmistetaan, että tuotettu sisältö on saavutettavaa ja kielitietoista?
Feedback: Kyllä, juuri näin. Pedagogisessa käsikirjoituksessa mietitään jo etukäteen kuinka saavutettavuus ja kielitiedoisuus varmistetaan.
- Millaisia oppimista edistäviä tehtäviä tai muita aktiviteetteja opiskelijoille tehdään kurssille?
Feedback: Väärin. Aktiviteetit suunnitellaan kurssisuunnitelmarunkoon. Tätä ei tehdä vielä pedagogisen käsikirjoituksen yhteydessä. Pedagoginen käsikirjoitus antaa raamit verkkokurssin tarkemmalle suunnittelulle ja toteutukselle.

Verkkokurssin hyödyt

Parhaimmillaan verkkokurssilla voidaan saavuttaa erinomaisia oppimistuloksia. Laadukkaasti suunniteltu ja rakennettu verkkokurssi tuo monenlaisia hyötyjä sekä oppijalle että oppilaitokselle

1. Joustavuus. Verkkokurssi on paikasta riippumaton ja usein myös ajasta riippumaton. Oppijan on mahdollista opiskella, vaikka hän ei pystyisi tulemaan lähiopetukseen paikan päälle. Verkkokurssi on erityisen hyödyllinen oppijalle, jonka mahdollisuus osallistua lähiopetuksena tapahtuvaan opetukseen on rajoittunut esim. oman terveydentilan, perhetilanteen tai työn vuoksi.

2. Ajansäästö oppilaitokselle. Verkkokurssin rakentaminen vaatii aluksi oppilaitokselta resursseja, jotta saadaan laadukas ja oppimista tukeva opiskeluympäristö. Mutta kun verkkokurssi on saatu kerran tehtyä, mahdollistaa sama ympäristö suuren oppijajoukkon oppimisen. On kuitenkin huomioitava, että opettajan resurssia tarvitaan oppijoiden ohjaamiseen verkossa.

3. Ajansäästö opiskelijalle. Kurssin suorittaminen verkkokurssina säästää parhaimmillaan opipijan aikaa. Oppija pääsee etenemään kurssilla omaan tahtiinsa ja häneltä jää pois esimerkiksi siirtymiset lähiopetukseen. Oppija voi keskittyä opintoihin silloin kun se sopii hänelle parhaiten.

4. Kertaamisen mahdollisuus. Laadukkaasti rakennetun verkkokurssin materiaalit mahdollistavat kertaamisen niin monta kertaa, kuin oppija tarvitsee oppiakseen tietyn asian. Tätä samaa mahdollisuutta lähiopintoina tapahtuvassa opiskelussa ei aina ole, vaan tietty asia opetetaan tietyllä tunnilla ja jos on pois kyseiseltä tunnilta, saattaa oppijan oppimiseen jäädä aukko, jonka paikkaaminen voi olla hankalaa myöhemmin.

5. Verkkokurssin sisällön fokusointi. Verkkokurssin rakentamisvaiheessa kannattaa miettiä tarkkaan kurssin sisältöä ja rakennetta kurssin tavoitteiden ja/tai opetussuunnitelman avulla. Huolellisesti suunnitellussa verkkokurssissa on sisältö tarkoin mietitty tavoitteista käsin.

6. Oppija kykenee seuraamaan opintojensa etenemistä. Laadukkaasti tehdyn verkkokurssin rakenne on selkeä ja ohjaa oppijaa eteenpäin kurssilla. Oppijalla on mahdollisuus saada kokonaiskuva kurssista jo alkuvaiheessa ja seurata omaa oppimistaan ja edistymistään verkkokurssilla.

Verkkokurssin hyödyt oppijalle

Oletko itse koskaan opiskellut jonkun kurssin tai jonkun kurssikokonaisuuden verkkokurssina? Pohdi seuraavassa verkkokursin hyötyjä.

1. Mitä hyötyä sinulle oli siitä, että opiskelit kyseisen kurssin tai kurssikokonaisuuden verkkokurssina?
2. Mitä kehitettävää kurssilla olisi mielestäsi ollut nyt kun olet jo hieman tutustunut laadukkaan verkkokurssin elementteihin?

Pedagoginen malli

Verkkokurssin pedagogista mallia mietittäessä täytyy miettiä kuinka suurta itse-ohjautuvuutta opiskelijalta odotetaan, kuinka paljon oppiminen perustuu vuorovaikutukseen tai tiedonrakenteluun toisten kanssa vai onko lähtökohta ennemminkin materiaali- tai tehtäväkeskeinen tai asiantuntija-/opettajakeskeinen malli.

Itseohjautuvuusteorian (Deci & Ryan) mukaan ihmisen motivaation vaikuttavat kolme perustarvettamme:

Psykologien Deci ja Ryanin mukaan kestävä motivaatio syntyy, kun yllä mainitut perustarpeet täyttyvät. Itseohjautuvuusteorian mukaan ihmisen motivointi ulkoa päin on mahdotonta. Parhaimmillaan laadukas verkkokurssi ohjaa opiskelijaa oppimiskokemuksen äärelle yllä mainittuja perustarpeita hyödyntäen siten että syntyy sisäinen motivaatio.
.

Verkkokurssin pedagogisen mallin suunnittelu lähtee liikkelle oppimistavoitteiden asettamisella. Tavoitteet voivat tulla opetussuunnitelmasta tai muutoin verkkokurssille asetetuista tavoitteista. Pedagogisen mallin valintaan vaikuttavat tavoitteiden lisäksi opiskeltavan asian pääasialliset sisällöt. Myös oppijoiden omat oppimistavoitteet ja -tarpeet tulisi ottaa huomioon laadukkaasti suunnitellussa verkkokurssissa.

Lisäksi on tärkeää tiedostaa millaiselle kohderyhmälle olet tekemässä verkkototeutusta. Mitkä ovat opiskelijoiden aiemmat tiedot ja taidot ja verkko-oppimieen liittyvä aiempi kokemus. Verkkokurssi suunnitellaan tukemaan kohderyhmän oppimisprosessia.

Kun olet miettinyt oppimistavoittet, pääasialliset sisällöt sekä kohderyhmän ja heidän tarpeensa, voit siirtyä miettimään tätä tukevaa pedagogista mallia. Laadukkaasti toteutetulla oppimisprosessilla pyritään saavuttamaan syvällinen ymmärtäminen pintatiedon sijaan. Tähän hyvin keskeisenä asiana on oppijasta itsestään lähtevä motivaatio, jota voidaan aktivoida itseohjautuvuusteorian mukaisesti monin eri tavoin.

Kurssia suunnittelevan opettajan on hyvä olla tietoinen erilaisista pedagogisista ratkaisuista, jotka tukevat yhteisöllisyyden kokemusta verkossa esim. ongelmalähtöinen oppiminen (PBL), projektioppiminen ja tutkiva oppiminen. Yhteisöllisyyden kokemus saadaan mukaan verkkokurssille muutoinkin kuin edellä mainittujen pedagogisten mallien avulla. Myöhemmin tällä kurssilla käsitellään oppijan vuorovaikutuksen tukemista verkossa.

Pedagogisista mallin valinnasta saat enemmän tietoa seuraavan Jyväskylän Yliopiston tekemän kalvosarjan avulla: Pedagoginen malli

Eräs mielenkiintoinen pedagoginen malli on Aaronin ja Enqvistin kehittämä DIANA-malli (DIalogic Authentic Netlearning Activity). Malli on alunperin kehitetty nimenomaan verkossa tapahtuvaa oppimista varten. Helena Aarnion alustus Diana-malliin löytyy YouTubesta. Katso video, mikäli malli kiinnostaa. Diana malli

Deci & Ryan

Mitkä ovat Deci & Ryanin Itseohjautuvuusteorian 3 peruselementtiä, jotka rakentavat motivaatiotamme?

(Valitse 3)

- Omaehtoisuus
Feedback: Hienoa! Opiskelijan kokemus siitä, että saa itse päättää tekemisistään on tärkeä elementti motivaation synnyssä.
- Kyvykkyys
Feedback: Hyvä. Kyvykkääksi itsensä kokeva opiskelija uskoo pystyvänsä suorittamaan annetun tehtävän menestyksekkäästi esimerkiksi verkkokurssilla. Tämä synnyttää opiskelijan motivaatiota.
- Yhteisöllisyys
Feedback: Hienoa! Kolmas sisäisen motivaation lähde kumpuaa ihmisen perustavasta tarpeesta olla yhteydessä toisiin ihmisiin. Tätä täytyisi kannustaa myös verkkokurssilla.
- Sisäinen motivaatio
Feedback: Deci & Ryanin teoria johtaa kyllä sisäiseen motivaatioon, mutta sen rakennusaineena toimii 3 perustarvettamme.

Verkkokurssin suoritusaika ja -tapa

Kun mietit onko verkkokurssi aikaan sidottu vai toimiiko se ns. nonstop-periaatteen mukaisesti,
otat samalla kantaa vuorovaikutuksen määrään ja tapaan sekä moniin muihin asioihin.
Seuraavassa taulukossa on vertailtu näitä kahta toteutusmallia kurssin aloituksen, lopetuksen,
kurssimateriaalin ja vuorovaikutuksen suhteen.

Pohdinta aikaan sidotusta vs nonstop-periaatteella toimivasta verkkokurssista

1. Mikä tai mitkä asiat toimivat mielestäsi paremmin aikaan sidotussa verkkokurssissa verrattuna nonstop-periaatteella toimivaan verkkokurssiin?
2. Entä mikä tai mitkä asiat toimivat mielestäsi paremmin nonstop-periaatteella toimivassa verkkokurssissa?