Title: Monenlaiset oppijat verkossa
Course: Rakenna laadukas verkkokurssi_AOE

Tässä osiossa tutustutaan monenlaisiin oppijoihin verkossa.

Verkkokursseilla on usein suuri määrä opiskelijoita ja tehtävät kannattaa laatia niin, että ne sopivat valtaosalle.

Joskus voi kuitenkin olla tarpeen yksilöllistää kurssilla etenemistä tai yksittäisiä tehtäviä tietyille opiskelijoille. Moodle-alustalla on käytettävissä enemmän yksilöllistämiseen tai poluttamiseen sopivia työkaluja kuin Teamsissa tai Workseedissa.

Oppimisvaikeudet ovat yleisiä. 10–20 prosentilla väestöstä on jonkinlaisia oppimisvaikeuksia. Ne voivat tulla esiin lukemisessa, kirjoittamisessa, matematiikassa, vieraiden kielten opiskelussa, digitaalisten välineiden käytössä, motoriikassa, hahmottamisessa ja keskittymisessä. Erilaiset oppimisen tavat ja oppimisen tuen välineet auttavat selviytymään opinnoissa, työssä ja arjessa.

Myös opiskelijoiden tieto- ja viestintäteknologiaan liittyvät taidot ovat erilaisia ja voivat vaatia eriyttämistä. Usein oppimishakuisuus on yhteydessä hyviin tvt-taitoihin.

Yllä olevan tekstin voit myös kuunnella:

poodllfile633bdb5a5a15d1.mp3

Miten toteutat poluttamista Moodlessa? Lisämateriaalia

Tässä lisämateriaaliosiossa kerrotaan kolmesta (3) eri tavasta yksilöllistää opetusta Moodlessa:

1. Tehtäviin pääsyn rajoittaminen ehdoilla
2. Tentti-aktiviteetin yksilöllistäminen
3. Poluttaminen Oppitunti-aktiviteetin sisällä