Title: Opettajan läsnäolo verkkokurssilla
Course: Rakenna laadukas verkkokurssi_AOE > Section: Oppijan ohjaus ja opettajan läsnäolo verkossa

Tämän oppitunnin aikana käymme läpi opettajan läsnäoloa verkkokurssilla. Mitä sillä tarkoitetaan, miksi se on tärkeää oppimisen kannalta ja miten opettaja voi luoda läsnäoloa verkkokurssille.

Oppitunti koostuu teoriatiedosta sekä oppimisen varmistamisen kysymyksistä!

Opettajan läsnäolo verkkokurssilla

Läsnäolon rakentaminen

Opettajan läsnäolo täytyy rakentaa verkkokurssille. Läsnäoloksi ei riitä, että opettajan kuva ja yhteystiedot löytyvät kurssin alusta.

 Opettajan läsnäolon avulla rakennetaan koko verkkokurssin vuorovaikutus.

1. Verkkokurssin sisällön suunnitteluvaiheessa, suunnitellaan  ja rakennetaan myös verkkokurssin vuorovaikutus ja opettajan läsnäolon merkitys sen toteutumisessa.
2. Suunnitteluvaiheessa tulee ottaa huomioon, miten erilaiset vuorovaikutuksen ja läsnäolon elementit voidaan teknisesti toteuttaa valitulla oppimisalustalla
3. Verkkokurssin toteutus vaiheessa opettajalla tulee olla riittävä resurssi verkkokurssin ohjaukseen

Vuorovaikutus opiskelijan näkökulmasta

Kun vuorovaikutusta ja opettajan läsnäoloa suunnitellaan verkkokurssille, tulee ymmärtää vuorovaikutus opiskelijan näkökulmasta.

Opiskelijan on aina vuorovaikutuksessa sekä opettajan että opiskelijoiden kanssa, mutta myös verkkoympäristön ja opetussisällön kanssa. Opettajalla on keskeinen rooli siinä, että vuorovaikutus toteutuu kurssin aikana näiden kaikkien elementtien osalta. Verkkokurssilla keskeistä on, että opettajan läsnäolo ilmentyy myös verkkoympäristössä sekä opetussisällössä.

Opettajan länsäolo ja vuorovaikutus tulee aina rakentaa omalle verkkokurssille sopivaksi.

Vuorovaikutus oppimisalustan, opetussisällön ja opiskelijan välillä

Verkkokurssilla opiskelijan oppiminen tapahtuu verkkoympäristössä oppimisalustan ja siellä olevan opetussisällön avulla. Suunnitteluvaiheessa tuleekin miettiä, miten voimme tuoda omaa opettajapersonaa esille näiden välityksellä.

Jotta oppimisalusta on vuorovaikutuksellinen ja opettajan läsnäolo välittyy siitä, tulee opettajan kiinnittää huomiota seuraaviin seikkoihin:

- oppimisalusta on selkeä ja johdonmukainen
- oppimisalusta on ohjeistettu "opettajan äänellä", jotta opiskelija tietää miten oppimisalusta toimii ja miten siellä tulee toimia
- mahdollistetaan opintojen etenemisen seuranta selkeästi ja mahdollisimman visuaalisesti, jolloin opiskelija saa välittömän palautteen tehdystä työstä

Opetussisältöä suunniteltaessa on hyvä miettiä mm. seuraavia asioita:

- Kuinka monipuolisesti voimme tuottaa materiaalia oppimisalustalle; äänitiedostoja, opettajan opetusvideoita, kuvia ja tekstiä
- Miten me puhuttelemme opiskelijoita ohjeistuksissa ja tehtävien annoissa:

"Tämän viikon aiheena on ilmiö X. Lue annetut materiaalit ja tee aiheeseen liittyvät tehtävät!"

 Tällä viikolla meillä on aiheena ilmiö X. Tutustumme aiheeseen oppimateriaalien avulla. Kun olet lukenut materiaalit huolella, pääset harjoittelmaan aihetta oppimistehtävän avulla."

"Tee tehtävä ilmiöstä X!"

"Tässä tehtävässä pyrit löytämään vastauksia ilmöön X"

- Millaisia verkkokeskusteluaiheita oppimisalustalla on? Oppimisalustalla voi olla keskustelun avauksia erilaisiin tarkoituksiin.

Keskusteluita voidaan rakentaa sosiaalisen näkökulman kautta eli opettaja tsemppaa, kannustaa ja on läsnä verkkokurssilla, mutta myös ohjauksellisen näkökulman kautta eli opettaja ohjaa opiskelijoita verkkokeskusteluiden avulla.

- Miten opettaja on läsnä keskusteluissa?
- Voidaanko opiskelijoille mahdollistaa anonyymikeskustelu, jolloin kysymyksiä ja vastauksia voi olla helpompi esittää?

Suunnitteluvaiheessa tulee huomioida myös palautekokonaisuuden rakentuminen

- Miten opiskelijat saavat palautetta esimerkiksi oppimistehtävistä?
- Voidaanko oppimistehtävät rakentaa niin, että ne ovat automaatiotarkasteisia ja opiskelija saa palautteen välittömästi?
- Onko palaute mahdollista antaa opiskelijalle toisinaan videomuodossa? Onko oppimisalustalle mahdollista rakentaa videopalaute automaattiseksi?

Vuorovaikutus opiskelijan ja opettajan sekä opiskeljaryhmän välillä

Verkkokurssilla opettajan yksi tärkeimpiä tehtäviä on pyrkiä luomaan luottamusta niin opiskelijan ja opettajan kuin opiskelijaryhmän välillä.

Valkonen, Tyrväinen ja Uotinen (2021) ovat tutkineet luottamuksen rakentumista verkko-opiskelussa.  Aihetta on Suomessa tutkittu vielä melko vähän, mutta Valkonen ym. tuovat esille, että kansainvälisen tutkimuksen perusteella luottamuksella on merkittävä rooli mm. verkko-opintoihin sitoutumiseen.

Tutkimuksessa saatujen tulosten perusteella Valkonen ym. ovat määritelleet verkko-opiskelussa rakentuvan luottamuksen osa-alueita.

Opettajan näkökulmasta keskeistä on suunnittelutyön ja ammattaitaidon lisäksi läsnäolo.

Luottamuksen suhteen keskeistä on, että verkko-opetuksesta vastaava opettaja on tavoitettavissa, opettajalla on mahdollisuus vastata opiskelijoiden kysymyksiin sekä kohtaamaan opiskelijat ihmillisesti.

Lähteet

Valkonen, L., Tyrväinen, H., & Uotinen, S. (2020). Luottamuksen rakentuminen verkko-opiskelussa.

Valkonen, L., Tyrväinen, H., & Uotinen, S. (2021). Instructor Presence in a Virtual Classroom

Valkonen, L., Tyrväinen, H., & Uotinen, S. (2021). Kuunnella ja tulla kuulluksi kirjoitetussa verkkokeskustelussa

Valkonen, L., Tyrväinen, H., & Uotinen, S. (27.9.2021) videokeskustelu

Vuorovaikutus verkko-opiskelussa: Tutkittua tietoa oppimisen ja opettamisen tueksi