Title: Monenlaiset oppijat verkossa
Course: Rakenna laadukas verkkokurssi_AOE > Section: Monenlaiset oppijat verkossa

Jokainen ihminen on erilainen ja jokaisella opiskelijalla on omat erilaiset piirteensä. Tällä oppitunnilla pohditaan, millä eri tavoilla opiskelijat voivat olla erilaisia ja miten verkkokurssilla voi ottaa huomioon mahdollisimman monenlaiset oppijat.

Aloitus

Aluksi pohditaan opiskelijoiden ja teknologian suhdetta. Mitä opiskelijan digitaidot voivat kertoa hänestä oppijana?  Sen jälkeen tutustutaan vähän erilaisiin oppimisvaikeuksiin ja siihen, miten ne vaikuttavat verkko-opiskeluun.

Sosiodigitaalinen osallistuminen ja TVT-taidot

Tutkimuksissa on vertailtu varsinkin nuorten opiskelijoiden digitaitoja ja opiskelutaitoja.  Opiskelijan digitaaliset taidot voivat kertoa siitä, millainen oppija hän on ja miten hän suhtautuu oppimiseen. Nuoret voivat digitaalisessa maailmassa olla esimerkiksi sosiaalisia hengailijoita, oppimishakuisia ja luovia tekijöitä tai he voivat keskittyä johonkin yhteen asiaan kuten pelaamiseen tai sosiaalisessa mediassa olemiseen.

Takavuosina puhuttiin paljon diginatiiveista, mutta tutkimusten mukaan monien nuorten teknologian parissa toimiminen keskittyy usein pääasiassa ystävyysvetoiseen sosiaaliseen hengailuun. Hengailijat käyttävät digitaalisia välineitä pääsääntöisesti kavereiden kanssa viestittelyyn. Sosiaalista mediaa  he käyttävät pintapuolisesti ilman suuria tavoitteita tai ponnisteluja. Kaiken kaikkiaan he käyttävät internetiä viihdemielessä.  Tällaisten opiskelijoiden tietotekniset perustaidot ovat usein aika heikot.

Tutkimusten mukaan oppimishakuisuus on usein yhteydessä parempiin tietoteknologian perustaitoihin ja teknologian käyttöön opiskelutarkoituksessa koulun ulkopuolella. Tällaisille opiskelijoille on tärkeää akateeminen osallistuminen, joka tässä tarkoittaa koulunkäyntiin liiittyvä tiedon hankkimista, luomista ja jakamista. He käyttävät teknologioita luovasti asioiden tuottamiseen ja jakamiseen verkossa. Heitä kiinnostaa tiedon rakentelu: informaation hakeminen, luominen ja jakaminen esimerkiksi keskustelufoorumeissa ja blogeissa.

Toisaalta tieto- ja viestintäteknologiaan liittyvät erikoistaidot voivat joskus liittyä myös opiskeluun sitoutumattomuuteen ja välttämishakuisuuteen. Ne liittyvät usein intensiiviseen sosiaalisen median käyttöön (erityisesti tytöillä) ja aktiiviseen pelaamiseen (erityisesti pojilla). Pelaaminen vaihtelee. Pelaaja voi pelata tosissaan tai peli voi tarjoita paikan viettää aikaa kavereiden kanssa. Pelaaja voi olla kiinnostunut esimerkiksi toiminta-, hupi tai urheilupeleistä.

Kun suunnittelee verkkokurssia, kannattaa miettiä, miten voi huomioida erilaisia oppijoita tästä näkökulmasta. Miten voi motivoida hengailijoita oppimaan ja kehittämään samalla digitaitojaan tai miten pejaajan saa kiinnostumaan myös muista asioista. Tärkeää on, että kurssi tarjoaa myös riittävästi luovia haasteita oppimishakuisille opiskelijoille.

(Socio-digital participation questionnaire, SDPQ-mittari; Hietajärvi ym., 2015, 2016)

Oppimisvaikeudet

Oppimisvaikeudet ovat yleisiä.10 -20 prosentilla väestöstä on oppimisvaikeuksia. Vaikeuksia voi olla esimerkiksi lukemisessa, kirjoittamisessa, matematiikassa tai hahmottamisessa. Digitaaliset välineet voivat auttaa opiskelijaa selviytymään opinnoissa, työssä ja arjessa.

Lukivaikeus

Lukivaikeus = lukihäiriö = dysleksia = sanasokeus

Lukivaikeudessa on kyse lukusujuvuuteen, luetun ymmärtämiseen ja kirjoittamiseen liittyvistä arjen haasteista. Kyseessä on kehityksellinen poikkeama aivojen toiminnassa. Tämä tarkoittaa sitä, että poikkeama on syntynyt jo ennen ihmisen syntymää siis aivojen kehittymisvaiheessa.

Matematiikan vaikeus

Matematiikan vaikeudella eli dyskalkulialla tarkoitetaan peruslaskutaidossa ilmeneviä haasteita. Tällöin henkilön on vaikea ymmärtää ja muodostaa lukujonoja, niiden välisiä suhteita ja suuruuskäsitteitä.

Lue lisää matematiikan vaikeuden piirteistä.

Hahmotusvaikeus

Hahmotusvaikeuksissa kyse voi olla esimerkiksi avaruudellisten suhteiden tai suuntien arvioinnin hankaluudesta tai vaikeudesta hahmottaa osista kokonaisuutta. Hahmotusvaikeuksista käytetään myös nimitystä hahmotushäiriö.

Hahmotusvaikeuksilla tarkoitetaan neuropsykologisessa asiayhteydessä yleensä näönvaraisen havainnoinnin ongelmia, jotka voivat olla luonteeltaan hyvinkin erilaisia.

Ongelmia voi olla yksityiskohtien havaitsemisessa ja erottelussa tai kuvallisessa muistamisessa. Hahmottamisen vaikeuksiin voi liittyä myös vaikeutta kuvallisessa ajattelussa ja mielikuvitusta vaativissa tehtävissä.

Oppitunnin lopetus

Nyt olet saanut erilaisia näkökulmia, miten monenlaisia oppijat voivat olla.

Jos haluat, voit tutustua, miten voit toteuttaa poluttamista ja monenlaisten oppijoiden huomioimista Moodle-alustalla.

Tehtävinä on Pedagogisen käsikirjoituksen jatkaminen ja oman oppimisen pohdinta.  Kirjoita Padlet-alustalle, miten voisit huomioida monenlaisia oppijoita verkkokurssilla.

Monenlaiset oppijat

Haaran pääte

Haaran pääte